ai4bharat/Pralekha huggingface dataset:
کوئلے کی وزارت
کوئلہ کی پیداوار فروری 2022 کے دوران دو فیصد بڑھ کر 79.54 ملین ٹن تک پہنچ گئی ہے
ماہ فروری کے دوران کوئلہ پر مبنی بجلی کی تیاری میں جنوری 2022 کے مقابلے 3.5 فیصد کی کمی ہوئی ہے
اس سال فروری کے دوران بھارت میں کوئلہ کی پیداوار، فروری 2020 کے مقابلے 77.99 ملین ٹن سے 2 فیصد بڑھ کر 79.54 ملین ٹن تک پہنچ گئی ہے ۔ فروری 2022 کے دوران کوئلہ کی وزارت کے عبوری اعداد وشمار کے مطابق ایس سی سی ایل کی پیداوار 7.19 فیصد بڑھ کر 6.04 ملین ٹن اور مخصوص استعمال کے کوئلہ اور دیگر قسم کے کوئلہ کی پیداوار 49.04 فیصد بڑھ کر 9.24 ملین ٹن تک پہنچ گئی ہیں جبکہ سی آئی ایل نے فروری 2020 میں 66.16 ملین ٹن کے مقابلے فروری 2022 میں 64.26 ملین ٹن کوئلہ پیدا کرکے 2.87 فیصد کی منفی نمو درج کی ہے۔
کووڈ -19 عالمی وبا کی وجہ سے مالی سال 2020 اور مالی سال 2021 کے مقابلے مالی سال 2022 میں کوئلہ کی پیداوار کو غیر معمولی سمجھا گیا ہے۔
کوئلہ کی پیداوار والی چوٹی کی 35 کانوں میں سے 14 کانوں نے صد فیصد سے زیادہ کی کارکردگی کا مظاہر کیا ہے ۔ پانچ کانوں کی کارکردگی 80 سے اور 100 فیصد کے درمیان رہی اور دیگر پانچ کانوں کی کارکردگی 50 اور 80 فیصد کے درمیان رہی ہے۔
کوئلہ ارسال کرنے کے معاملے میں فروری 2020 کے 66.31 ملین ٹن کے مقابلے اس سال فروری ماہ کے دوران 71.27 ملین ٹن کوئلہ ارسال کیا گیا اور اس طرح 7.480 فیصد کااضافہ درج کیا گیا ۔ فروری 2022 کے دوران سی آئی ایل نے 57.47 ملین ٹن کوئلہ ارسال کرکے 4.90 فیصد کااضافہ درج کیا جبکہ مخصوص استعمال کے کوئلہ / دیگر قسم کا 8.38 ملین ٹن کوئلہ ارسال کرکے 38.17 فیصد کااضافہ درج کیا گیا۔ دوسری جانب ایس سی سی ایل نے فروری 2020 میں 5.46 ملین ٹن کے مقابلے فروری 2022 میں 5.41 ملین ٹن کوئلہ ارسال کرکے 0.81 کی منفی نمو درج کی ہے ۔
اسی دوران گزشتہ ماہ کے دورا ن بحلی تیار کے اسے ارسال کرنے کے مقابلے میں 15.27 فیصد کا اضافہ ہوا اور یہ 60.06ملین ٹن تک پہنچ گئی جبکہ فروری 2020 میں یہ مقدار 52.10 ملین ٹن تھی ۔ اکتوبر 2021 کے اواخر سے درآمداتی قیمتوں میں بھی کمی درج کی گئی ہے۔ البتہ یہ قیمتیں اب بھی بہت بلند سطح پر ہیں جن کی وجہ سے کوئلہ کی درآمدات کی حوصلہ شکنی ہوتی ہے ۔
فروری 2022 میں کوئلہ پر مبنی بجلی کی تیاری میں بھی فروری 2020 کے مقابلے 7.58 فیصد کااضافہ درج کیا گیا ہے ۔ گزشتہ ماہ کے دوران بجلی کی مجموعی تیاری بھی فروری 2020 میں تیار کی گئی بجلی کے مقابلے 5.49 فیصد زیادہ درج ہوئی ہے ۔ البتہ فروری 2022 میں کوئلہ پر مبنی بجلی کی تیاری 85534 ملین یونٹ  رہی ہے جبکہ جنوری 2022 میں 88642 ملین یونٹ بجلی پیدا کی گئی تھی۔ اس طر ح کوئلہ پر مبنی بجلی کی تیاری میں 3.51 فیصد کی منفی نمو درج کی گئی ہے ۔ فروری 2022 میں بجلی کی کل تیاری بھی کم ہو کر 112531 ملین یونٹ رہ گئی ہے جبکہ جنوری 2022 میں 115757 ملین یونٹ بجلی تیار کی گئی تھی ۔
خواتین اور بچوں کی ترقیات کی وزارت
آنگن واڑی اور آشا کارکنان کی فلاح و بہبود
نئی دہلی،30 مارچ 2022/
پردھان منتری غریب کلیان پیکج  کووڈ19 سے لڑنے والے ہیلتھ کیئرورکرس کے لئے انشورنس اسکیم شروع کی گئی تھی تاکہ 22.12 لاکھ صحت کی دیکھ بھال فراہم کرنے والوں کو 50 لاکھ روپے کا جامع ذاتی حادثہ کوور فراہم کیا جاسکے اور اسے آشا کے ساتھ ساتھ آنگن واڑی ورکرس پر بھی بڑھادیا گیاہے۔ کووڈ-19 کے مریضوں کے براہ راست رابطہ اور دیکھ بھال میں رہنے والے مذکورہ کارکنان کےلئے کچھ شرائط کی تکمیل تک اس سے متاثر ہونے کا خطرہ ہوسکتا ہے۔ ریاستوں/مرکز کے زیر انتظام علاقوں سے کہا گیا ہے کہ وہ آشا کے ساتھ ساتھ آنگن واڑی ورکرس کے لئے حفاظتی آلات جیسے ماسک، دستانے ، صابن اور سینی ٹائزر وغیرہ کی فراہمی کو یقینی بنائیں۔
قومی صحت مشن کے تحت ، آشا کو کمیونٹی صحت رضاکار ہونے کا تصورکیا گیاہے اور وہ کام /سرگرمی پرمبنی مراعات کے حق دار ہیں۔ حالانکہ، آشا کے ذریعہ کووڈ-19 وبا سے متعلق کاموں میں اہم تعاون کو دیکھتے ہوئے، ریاستوں کو صلاح دی گئی تھی کہ وہ کووڈ-19 سے متعلق کاموں میں لگی آشاؤں کے لئے کووڈ 19 کے وسائل کا استعمال کرتے ہوئے ایک ہزارروپے فی ماہ اضافی مراعاتی رقم کی ادائیگی کریں۔ کووڈ-19 صحت نظام کی تیاری اور ردعمل پیکج کے تحت۔ موجودہ ریگولر اور ریکرنگ مراعات کے پوری ادائیگی کے لئے بھی پرویژن کئے گئےہیں۔ آشا کے لئے اضافی کووڈ-19 مراعات کے ساتھ وباکے دوران ضروری صحت خدمات کی تقسیم کو یقینی بنانے کے لئے 2 ہزار روپے فی ماہ کی اضافی رقم دی۔
پی ایم پوشن  کے تحت کک کم ہیلپرس  اسکولوں میں گرم پکا ہوا کھانا تیار کرنے اور پروسنے کے لئے لگے ہوئے ہیں۔ ان کی خدمات کی عزت کرتے ہوئے ، سی سی ایچ کو ایک سال میں دس مہینے کے ہر اونیرری ادائیگی کے لئے فی ماہ ایک ہزار روپے دیئے جاتےہیں۔ متعلقہ ریاستی سرکاروں اور نوٹی فائیڈ سوکھا متاثر علاقوں میں گرمی کی چھٹیوں کے دوران پرائمری اسکولوں میں گرم پکا ہوا کھانا تیار کرنے اور پروسنے کےلئے سی سی ایچ کو آنریریم بھی دیا جاتا ہے۔
گزشتہ پانچ برسوں کے دوران آئی سی ڈی ایس کے لئے مختص شدہ سالانہ رقم کی تفصیلات درج ذیل ہیں:
|
|
نمبر شمار
|
|
مالی سال
|
|
آئی سی ڈی ایس کے لئے مختص شدہ رقم
|
|
1.
|
|
2016-17
|
|
14,000.00
|
|
2.
|
|
2017-18
|
|
15,245.19
|
|
3.
|
|
2018-19
|
|
16,334.88
|
|
4.
|
|
2019-20
|
|
19,834.37
|
|
5.
|
|
2020-21
|
|
20532.38
مختص شدہ بجٹ تمام استفادہ کنندگان کو اضافی غذائیت فراہم کرنے ا ور اسکیم کارکنوں کو انشورنس کور کے فوائد فراہم کرنے کےلئے کافی ہے۔
یہ معلومات خواتین اور بچوں کی بہبود کی مرکزی وزیر محترمہ اسمرتی زوبن ایرانی نے آج راجیہ سبھا میں ایک سوال کے تحریری جواب میں دی۔
ش ح۔ ش ت۔ج
Uno-3501
(Visitor Counter : 139
محنت اور روزگار کی وزارت
روزگار فراہم کرنے کے لئے شہری منریگا پروگرام
روزگار اوربے روزگاری سے متعلق اعداد و شمار 18-2017 سے وقفے وقفے سے لیبر فورس سروے کے ذریعے جمع کئے جاتے ہیں۔ اس کا اہتمام شماریات اور پروگرام پر عمل درآمد کی وزارت کے قومی شماریاتی دفتر کے ذریعہ کیا جاتا ہے۔ 20-2019 کی وقفے وقفے سے لیبر فورس سروے کی تازہ ترین رپورٹ کے مطابق معمول کی حیثیت کی بنیاد پر شہری علاقوں میں 15 سال اور اس سے زیادہ عمر کے لوگوں میں بے روزگاری کی شرح 6.9 فیصد رہی جو 19-2018 میں 7.6 فیصد اور 18-2017 میں 7.7 فیصد تھی۔
حکومت نے اپریل 2021 میں آکُل ہند سہ ماہی مبنی بر اداراہ جات روزگار کا جائزہ لینا شروع کیا ہے۔ جولائی تا ستمبر 2021 کی مدت کے لئے روزگار کے سہ ماہی جائزے کے دوسرے مرحلے کے نتائج کے مطابق معیشت کے نو منتخب شعبوں میں روزگار کی تعداد بڑھ کر 3.10 کروڑ ہو گئی جو کہ روزگار کے سہ ماہی جائزے کے پہلے مرحلے  کے دوران مجموعی طور پر ان شعبوں میں 2.37 کروڑ کے مقابلے میں 3.08 کروڑ تھی جیسا کہ چھٹی اقتصادی مردم شماری  میں بتایا گیا ہے۔ منتخب کردہ نو شعبوں میں مجموعی روزگار میں مینوفیکچرنگ کا تخمینہ تقریباً 39 فیصد ہے، اس کے بعد تعلیم کا 22 فیصد اور صحت کے علاوہ اطلاعاتی تیکنالوجی اور بی پی او شعبوں میں کوئی 10 فیصد کے قریب۔ تجارت اور نقل و حمل کے شعبوں میں بالترتیب مجموعی کارکنوں کا تخمینہ 5.3 فیصد اور 4.6 فیصد ہے۔
یہ اطلاع آج راجیہ سبھا میں محنت اور روزگار کی وزارت کے مملکتی وزیر جناب رامیشور تیلی نے فراہم کی۔
وزارت دفاع
وزیر دفاع جناب راج ناتھ سنگھ نے نئی دہلی میں ترنگا پہاڑی ریسکیو ٹیم کے ساتھ بات چیت کی
برفانی تودے سے بچاؤ اور تربیت کے ذریعے دشوار گزار علاقوں میں تعینات آرمی اہلکاروں کی جانیں بچانے پر ان کی تعریف کی
وزیر دفاع جناب راج ناتھ سنگھ نے 26 اپریل 2022 کو نئی دہلی میں ترنگا ماؤنٹین ریسکیو کی ایک ٹیم کے ساتھ بات چیت کی۔ ٹی ایم آر ، جس کی بنیاد جناب ہیمنت سچدیو نے رکھی تھی، 2016 سے ہندوستانی فوج سے وابستہ ایک غیر منفعتی تنظیم ہے۔ یہ تنظیم برفانی تودے سے بچاؤ کے مستند اور زبردست حوصلہ مند ماہرین پر مشتمل متعدد ٹیمیں فراہم کرتی ہے، جنہیں سردیوں کے موسم میں برف سے ڈھکے ہوئے اور دشوار گزار علاقوں میں تعینات کیا جاتا ہیں۔ ان ٹیموں نے برفانی تودے سے بچاؤ اور کوہ پیمائی میں ہندوستانی فوج کے اہلکاروں کو تربیت فراہم کرنے میں اہم کردار ادا کیا ہے۔
تقریب کے دوران جناب راج ناتھ سنگھ کو ٹی ایم آر کی سرگرمیوں کے بارے میں بریفنگ دی گئی۔ وزیر دفاع نے مسلح افواج کے اہلکاروں کی جانیں برفانی تودہ گرنے جیسے خطرات سے بچانے کے علاوہ بیداری پیدا کرنے اور انہیں تربیت دینے کے لیے ٹی ایم آر کی ستائش کی۔ انہوں نے ٹی ایم آر کو ان فوجیوں کے لیے طاقت کا ذریعہ قرار دیا جو مخدوش ترین علاقوں میں تعینات ہیں اور برفانی تودے جیسے مختلف خطرات سے دوچار ہیں۔ انہوں نے اس حقیقت کا بھی اعتراف کیا کہ جہاں ٹی ایم آر تعینات ہے وہاں فوج کا کوئی جانی نقصان نہیں ہوا ہے۔ وزیر دفاع نے زور دے کر کہا کہ ٹی ایم آر کے کندھوں پر ایک بڑی ذمہ داری ہے کیونکہ آنے والے وقتوں میں موسمیاتی تبدیلی کی وجہ سے برفانی تودے کے گرنے کے خطرات بڑھ سکتے ہیں۔
وزیر دفاع نے ٹی ایم آر کے ذریعہ کئے جارہے کام کو حکومت اور سول سوسائٹی کے درمیان شراکت داری کی ایک روشن مثال قرار دیا۔ انہوں نے اس بات پر زور دیا کہ ایک قوم ترقی کی راہ پر تبھی آگے بڑھتی ہے جب حکومت اور سول سوسائٹی مل کر کام کریں۔ انہوں نے کہا کہ حکومت اور سول سوسائٹی وہ پہیے ہیں جن پر چل کر ملک ہمہ جہت پائیدار ترقی کا ہدف حاصل کر سکتا ہے۔
اس موقع پر وائس چیف آف آرمی اسٹاف لیفٹیننٹ جنرل منوج پانڈے، ڈائریکٹر جنرل ملٹری آپریشنز لیفٹیننٹ جنرل بی ایس راجو اور دیگر اعلیٰ فوجی حکام موجود تھے۔
وزیراعظم کا دفتر
وزیر اعظم نے کانسے کا تمغہ جیتنے کے لیے ٹیبل ٹینس کھلاڑی ساتھین گناسیکرن کی استقامت اور لگن کی ستائش کی
وزیر اعظم جناب نریندر مودی نے برمنگھم میں کھیلے جا رہے دولت مشترکہ کھیل 2022 کے دوران مردوں کے سنگلز ٹیبل ٹینس مقابلے میں کانسے کا تمغہ جیتنے کے لیے ٹیبل ٹینس کھلاڑی ساتھین گناسیکرن کی استقامت اور لگن کی ستائش کی ہے۔
وزیر اعظم نے ٹوئیٹ کیا:
’’دولت مشترکہ مقابلوں کے دوران @sathiyantt ساتھین گناسیکرن کے ذریعہ شاندار کارکردگی کا مظاہرہ۔ میں انہیں ٹیبل ٹینس میں کانسے کاتمغہ جیتنے کے لیے مبارکباد پیش کرتا ہوں۔ ان کی استقامت اور لگن کے لیے ان کی ستائش کی جاتی ہے۔ مجھے پورا یقین ہے کہ وہ آئندہ مقابلوں میں بھی سرخرو ہوں گے۔ #چیر4انڈیا‘‘
سائنس اور ٹیکنالوجی کی وزارت
دماغ کی رگوں کی بلوننگ کو درست کرنے کے لئے ملک کی پہلی دیسی ڈیوائس اور دل کے سوراخ کو درست کرنے والے آلہ کے لئے ٹکنالوجی کی منتقلی کے معاہدے
چترا فلو ڈائیورٹر اسٹینٹ کی قیمت اس وقت درآمد کئے جانے والے اسٹینٹ سے توقع ہے کہ کافی کم ہوگی
بھارت کو جلد ہی دماغ میں رگوں کی لوکلائزڈ بلوننگ سے الگ خون کے بہاؤ کو موڑنے کے لئے ملک کے پہلے دیسی فلو ڈائیورٹر اسٹینٹ اور دل میں سراخ کے بہتر علاج کے لئے ایک آلہ تک رسائی حاصل ہوجائے گی۔
نیٹینول پر مبنی آکلوڈر آلات جو اس وقت ایٹریل سیپٹل ڈیفکٹ  یا دل میں سوراخ ، جو کہ زندہ پیداہ ہونے والے ہر1000 بچوں میں سے 8 کو متاثر کرتا ہے ،کے علاج میں استعمال ہوتے ہیں، جو موجودہ وقت میں مانگ پوری کرنے کے لئے درآمد کئے جاتے ہیں۔
اس کے علاوہ اس وقت بھارت فلو ڈائیورٹرس اسٹینٹس نہیں بناتا ہے جن کی ایک انٹراکینیل انیرزم سے دورخون کے بہاؤ کو موڑنے یا دماغ میں رگوں کی لوکلائزڈ بلوننگ کے لئے ضرورت ہوتی ہے ، جس سے اس کے پھٹنے اور اس سے متعلق اسٹروک کے امکانات کو کم کرنے میں مدد ملتی ہے۔
چیلنجرس سے نمٹنے کے مقصد سے شری چترا ٹریونل انسٹی ٹیوٹ فور میڈیکل سائنسز اینڈ ٹکنالوجی  ،جو کہ ٹکنیکی تحقیقی مرکز  کے تحت محکمہ سائنس اور ٹکنالوجی  ، حکومت ہند کا ایک خودمختار ادارہ ہے ،نے پونے کے بایوریڈ میڈیسز کےساتھ دو بایومیڈیکل امپلانٹ ڈیوائسیس کے لئے ٹکنالوجی کے منتقلی کے معاہدے کئے ہیں۔ ان آلات میں ایک ایٹریل سیپٹل ڈیفیکٹ اکلوڈر اور ایک انٹراکرینیل فلو ڈائیورٹر اسٹینٹس شامل ہیں۔ انہیں نیشنل ایرواسپیس لیبارٹریزبنگلور  کے اشتراک سے اس انسٹی ٹیوٹ نے سپرایلاسٹک نیٹی نول ایلوائز کے استعمال سے تیار کئے ہیں۔
ٹکنالوجی کے منتقلی کے معاہدے پر اس ہفتے کے اوائل میں آن لائن میٹنگ کے ذریعہ سی ایس آئی آر ۔ این اے ایل کے ڈائرکٹر ڈاکٹر جتیندر جے جادھو کی موجودگی میں ایس سی ٹی آئی ایم ایس ٹی کے ڈائرکٹر، ڈاکٹر کے جے کمار اور بایوریڈ میڈیسیز کے منیجننگ ڈائرکٹر جناب جتیندر ہیگڑے نے دستخط کئے۔
ایس سی ٹی آئی ایم ایس ٹی کے ذریعہ تیار کیا گیا نیا اے ایس ڈی اکلوڈ دل میں سراخ کے بہتر علاج میں مدد کرتا ہے اور آس پاس کے خلیوں کو ہونے والے نقصان کو کم کرتا ہے ۔ اس کی فراہمی کا نظام اسے جاری کرنے کا ایک نیا میکانزم ہے جس کا مقصد اس آلہ کو کسی روک ٹوک کے بغیر جاری کرنا ہے۔ اس آلہ کو بھارت کی دو پیٹنٹ اپلی کیشنز کے ذریعہ محفوظ بنایا گیا ہے جن میں ایک بین الاقوامی پیٹنٹ اپلی کیشن اور دوسری ڈیزائن رجسٹریشن ہے۔
ایس سی ٹی آئی ایم ایس ٹی کے ذریعہ تیار کیا گیا لچکدار فلو ڈائیورٹر اسٹینٹ جو کہ پورے اینیرزم میں آلہ کی بالکل صحیح پوزیشننگ میں مدد کرتا ہے ،بھارت میں پہلی بار تیار کیا گیا ہے۔ اس میں ایک نئے بریڈنگ پیٹرن کے ذریعہ کنک سے مدافعت اور بہتر ریڈیل مضبوطی ہے جس میں آلہ کو لچکدار اور ویسل حدود کی خرابی کے مطابق خود کو ڈھالنے کی صلاحیت ہے۔ اس آلہ میں ریڈیوگرافک ویزبلٹی کے لئے ریڈیو اوپیک مارکرس بھی ہے۔ اس سے متعلق ڈیلوری کا نظام پورےانیرزم میں آلہ کی صحیح پوزیشننگ میں مدد کرتا ہے۔ان فیچرز کو بھارت کی دو اپلی کیشنز کے ذریعہ محفوظ بنایا گیا ہے جن میں ایک بین الاقوامی پیٹنٹ اپلی کیشن اور دوسری ڈیزائن رجسٹریشن ہے۔چترا فلووڈائیورٹر اسٹینٹ کی قیمت اس وقت درآمد کئے جانے والے اسٹینٹ سے توقع ہے کہ کافی کم ہوگی۔
وزیراعظم کا دفتر
وزیر اعظم نے ایشیائی کھیلوں میں فن شہسواری کے انفرادی مقابلے میں کانسے کا تمغہ جیتنے پر انوش اگروال کو مبارکباد پیش کی
وزیر اعظم جناب نریندر مودی نے ایشیائی کھیلوں پر فن شہسواری کے انفرادی مقابلے میں کانسے کا تمغہ جیتنے والے انوش اگروال کو مبارکباد پیش کی ہے۔
ایک ایکس پوسٹ میں وزیر اعظم نے کہا؛
’’ایشیائی کھیلوں میں فن شہسواری کے انفرادی مقابلے میں کانسے کا تمغہ جیتنے والے انوش اگروال کو مبارکباد۔ ان کی مہارت اور لگن قابل تعریف ہے۔ ان کی آئندہ کوششوں کے لیے نیک خواہشات۔ ‘‘
اسٹیل کی وزارت
معدنیات کی سپلائی میں اضافے اور کوکنگ کول کی دستیابی کو یقینی بنانے کے لئے حکومت کے ذریعہ کئے گئے اقدامات
اسٹیل کے مرکزی وزیر مملکت جناب پھگن سنگھ کلاستے نے راجیہ سبھا میں ایک سوال کے تحریری جواب میں بتایا کہ حکومت ہند نے معدنیات کی سپلائی میں اضافے کے لئے کئی اقدامات کئے ہیں جن میں دیگر باتوں کے علاوہ پروڈکشن میں اضافے ،جن کانوں کے پٹوں کی معیاد پوری ہوگئی ہےان کی جلد از جلد نیلامی کرانے اور کام شروع کرانے ، کاروبار کرنے میں آسانی، تمام قانونی حقوق کی بلا روک منتقلی اور منظوری کو یقینی بنانے کمپنی کےکام اور ڈسپیچ کو شروع کرانے کے لئے ترغیب دینے ، کانکنی کےپٹوں کی منتقلی پچاس فی صد تک معدنیاتی پیداوار کو فروخت کرنے کے لئے کیپٹو مائنز کو اجازت دینے ، تلاش کی سرگرمیوں میں اضافہ وغیرہ کے لئے کانکنی اور معدنیاتی پالیسی کی اصلاحات شامل ہیں۔
مشن کوکنگ کول
کوئلہ کی وزارت نے نیشنل اسٹیل پالیسی 2017 میں دکھائی گئی گھریلو کوکنگ کول کی مانگ کو پورا کرنے کے لئے مالی سال 2022 میں مشن کوکنگ کول شروع کیا ہے۔ کوکنگ کول کی درآمدات کو کم کرنے کے لئے اسٹیل کے شعبے کےذریعہ کوکنگ کول کی بلینڈنگ سابقہ 10-12فیصد سے بڑھاکر موجودہ 30-35 فی صد کی گئی۔کوئلے کی وزارت کے ذریعہ وزیراعظم کی ‘آتم نربھر بھارت’ پہل کے تحت کئے گئےکایا پلٹ کرنے کے اقدامات سے گھریلو خام کوکنگ کول کا پروڈکشن ،قابل استعمال کوکنگ کول کےتقریباً 48 ایم ٹی سے بڑھ کر سال 2030 تک 140 ایم ٹی تک پہنچ جانے کی توقع ہے۔
اس کے علاوہ حکومت نے ایک پانچ رخی حکمت عملی اختیار کرتے ہوئے ا یل این جی سمیت ہائیڈروکاربنز پر درآمدات کے انحصار کو کم کرنے کے لئے ایک روڈ میپ تیار کیا ہے جس میں گھریلو پروڈکشن میں اضافہ کرنا، بائیو فیولز اور قابل تجدید توانائی کے ذرائع کو اختیار کرنا ،توانائی کی اہلیت میں اضافہ کرنا،ریفائنری کے طریقہ کار کو بہتر بنانا اور مانگ کا متبادل تیار کرنا شامل ہے۔
گھریلو اسٹیل کی صنعت کےذریعہ موجودہ مانگ /کھپت کو پورا کرنے کے لئے ملک میں خام لوہے اور اور نان کوکنگ کے کافی ذخائر موجود ہیں لیکن اعلی معیار والےکوئلے/کوکنگ کول کی ملک میں درآمدات مانگ کےمقابلے میں محدود ہے جو کہ بنیادی طو رپر انٹی گریٹیڈ اسٹیل پروڈیوسرز کے ذریعہ استعمال کیا جاتا ہے۔
وزارت آیوش
آیوش کے وزیر مملکت ڈاکٹر مُنجپرا مہندر بھائی نے ایک کتاب ’’سائنس بیہائنڈ سوریہ نمسکار‘‘ کا اجرا کیا
آیوش کے وزیر مملکت اور خواتین اور بچوں کی ترقی کے وزیر مملکت ڈاکٹر مُنجپرا مہندر بھائی کالو بھائی نے آل انڈیا انسٹی ٹیوٹ آف آیوروید میں معروف ترین یوگا آسنوں میں سے ایک سوریہ نمسکار کے بارے میں شہادت پر مبنی تحقیق کے ایک مجموعے ’’سائنس بیہائنڈ سوریہ نمسکار‘‘کتاب ا جرا کیا۔ اے آئی آئی اے کی ڈائریکٹر پروفیسر تنوجہ منوج نیساری، انسٹی ٹیوٹ کے ڈینز اور فیکلٹی ارکان بھی اس موقع پر موجود تھے۔
وزیر موصوف کو انسٹی ٹیوٹ میں 22 سے 27 اگست 2022 تک منعقد کئے جانے والے کنٹینیوئنگ میڈیکل ایجوکیشن  پروگرام 2022 کے منتظمین کو مبارکباد پیش کرنے کے لئے مہمان خصوصی کے طور پر مدعو کیا گیا تھا۔ اس پروگرام کا اہتمام راشٹریہ آیوروید ودیا پیٹھ ، نئی دہلی کے تعاون سے سواستھ وریتا پنچ کرما اور دراویہ گونا کے محکموں کے ذریعہ کیا گیا تھا۔
کتاب ’’سائنس بیہائنڈ سوریہ نمسکار‘‘ کو اے آئی آئی اے کے سوستھ وریتا اور یوگا کے شعبہ نے مرتب کیا ہے۔ کتاب کا اجرا کرتے ہوئے ڈاکٹر مہندر بھائی نے انسٹی ٹیوٹ کے اساتذہ اور اسکالرز کو ان کی محنت اور ہندوستانی روایات اور طور طریقوں کی سائنسی بنیاد کو اجاگر کرنے کی کوششوں کے لیے مبارکباد دی۔
سی ایم ای کے شرکاء سے خطاب کرتے ہوئے، ڈاکٹر مہندر بھائی نے کہا کہ یہ دیکھ کر بہت خوشی ہوئی کہ شرکاء کو جدید ترین ٹیکنالوجی والے آلات کے بارے میں عملی تربیت فراہم کرائی جا رہی ہے اور ان کے فائدے کے لیے پنچ کرما طریقہ کار کے سائنسی سیشن اور فیلڈ وزٹ کا اہتمام کیا گیا ہے۔ انہوں نے کہا کہ امیونولوجی، ماحولیات، صحت، تھریپی یوٹک یوگا، اور بنیادی طبی اعدادوشمار سے متعلق مختلف روشن خیال سیشنوں کے ساتھ مل کر یہ کوششیں یقیناً ہندوستان میں آیورویدک مطالعات کا درجہ بلند کریں گی۔
انہوں نے یہ بتاتے ہوئے کہ آیوروید نے کس طرح عالمی قبولیت حاصل کی ہے اور آیوروید کا مطالعہ کرنے والے طلباء کے لیے اس کا کیا مطلب ہے، شرکا کی حوصلہ افزائی کی ۔
وزیر موصوف نے ہاسپٹل بلاک میں نئے پنچ کرما روم کا فتتاح بھی کیا اور اے آئی آئی اے کے لیے ایک ای رکشہ اور ایک پبلک ایمبولینس کو جھنڈی دکھا کر روانہ کیا۔
۔۔۔۔۔۔۔۔۔۔۔
ش ح۔ا گ۔ن ا۔
U-9637
(Visitor Counter : 99
وزیراعظم کا دفتر
وزیراعظم نریندرمودی نے ہندوستان کے پہلے صدرڈاکٹرراجندرکو ان کی سالگرہ پرخراج عقیدت پیش کیا
نئی دہلی ،03 دسمبر : وزیراعظم ، جناب نریندرمودی نے ہندوستان کے پہلے صدرڈاکٹرراجندرپرساد کو ان کی یوم پیدائش پر خراج عقیدت پیش کیا۔ ملک کے پہلے صدرجمہوریہ رہے ڈاکٹرراجندرپرساد کو ان کے یوم پیدائش پر شت شت نمن ۔ انھوں نے آزادی کی تحریک میں انتہائی سرگرم رول اداکیاتھاساتھ ہی آئین کی تعمیر میں بھی خصوصی تعاون دیاتھا۔ وزیراعظم نے کہاکہ عاجزی وانکساری سے بھرپوران کی شخصیت ملک کے عوام کو ہمیشہ تحریک دیتی رہے گی ۔
پیٹرولیم اور قدرتی گیس کی وزارت
حکومت خام تیل کی قیمت کے اتار چڑھاؤ پر بھارت کی گہری تشویش ظاہر کرنے کے لیے خام تیل کی پیداوار کرنے والے ملکوں ، اوپیک اور دیگر بین الاقوامی فورموں کے ساتھ دو طرفہ طور پر بات کر رہی ہے
نئی دہلی،07 فروری، 2022/ پیٹرولیم اور قدرتی گیس کے وزیر جناب رامیشور تیلی نے ، راجیہ سبھا میں آج ایک سوال کے تحریر ی جواب میں بتایا کہ ورلڈ آئل آؤٹ لُک میں ، جو پیٹرولیم برآمد کرنے والے ملکوں کی تنظیم اوپیک کی ایک اہم اشاعت ہے ،بتایا ہے کہ امید ہے کہ بھارت میں تیل کی مانگ 2045 تک تقریباً 11 ملین بیرلس روزانہ ہو جائے گی۔ جبکہ 2021 میں یہ تقریباً 4.9 ملین بیرلز روزانہ تھی۔
حکومت تمل ناڈو سمیت ملک کی توانائی کو یقینی بنانے کے لیے مختلف اقدامات کر رہی ہے جیساکہ بھارت کی تمام ریاستوں میں تیل اور گیس کی گھریلو پیداوار میں اضافہ ہو رہا ہے اور اس طرح نئے ملکوں اور خطوں سے تیل کی درآمد کی جا رہی ہے اور روایتی ایندھن کے علاوہ توانائی کے نئے وسائل جیسے ایتھنول ، کمپریسڈ بایو گیس اور ہائیڈروجن وغیرہ تک کا استعمال بھی بڑھ رہا ہے ، جیسے کہ ایتھنول بلینڈنگ پروگرام ، کم خرچ ٹرانسپورٹیشن کی جانب دیرپا متبادل جیسی اسکیمیں۔
اس کے علاوہ، حکومت خام تیل پیدا کرنے والے ملکوں اوپیک اور دیگر بین الاقوامی فورموں کے سربراہان کے ساتھ خام تیل کی قیمت کے اتار چڑھاؤ پر بھارت کی گہری تشویش کے سلسلے میں بات چیت کرتی رہی ہے اور صارف ملکوں کے لیے ذمہ دارانہ اور معقول قیمتوں کے لیے بھارت کی مضبوط ترجیح کے بارے میں بھی بات کرتی رہی ہے۔
۔۔۔
ش ح ۔ اس۔ ت ح ۔
U –1254
(Visitor Counter : 91
وزیراعظم کا دفتر
وزیراعظم نےگرونانک دیو جی کے پرکاش پرب پر لوگوں کو مبارکباد دی
وزیراعظم جناب نریندر مودی نے گرونانک دیو جی کے ہرکاش پرب کے موقع پر لوگوں کو مبارکباد دی ہے۔
ایک ٹوئیٹ میں وزیراعظم نے کہا:
‘‘شری گرو نانک دیو جی کے پرکاش پرب پر مبارکباد۔ دعاگو ہوں کہ ان کی عظیم تعلیمات، منصفانہ اور ہمدردانہ معاشرہ تشکیل دینے میں ہماری کوششوں میں ہماری رہنمائی کرتی رہیں۔ ’’
جل شکتی وزارت
پائپ کے ذریعہ دیہاتوں میں پانی پہنچانے کے پروجیکٹوں کی فنڈنگ
وزیر مملکت جناب پرہلاد سنگھ پٹیل نے آج راجیہ سبھا میں ایک تحریری جواب میں بتایا کہ مالیاتی ایکٹ ، 2019 کے ذریعہ ترمیم کردہ سی آر ایف ایکٹ ، 2000 کے التزامات کے مطابق پٹرول اور ڈیزل سے حاصل ہونے والے محصول کو مختلف بنیادی ڈھانچہ کے شعبوں جیسے پانی اور گندے پانی کی صاف صفائی کے لئے مختص کئے گئے ہیں۔ جل جیون مشن مرکز کی اعانت یافتہ اسکیم ہے، جو 2024 تک ہر دیہی گھرانے میں نل سے پینے کی پانی کی فراہمی کے التزامات کے لئے ہے اور اسے مرکزی سڑک اور بنیادی ڈھانچے کا فنڈ  کےتوسط سے مالی اعانت فراہم کی جارہی ہے ۔جیسا کہ وزارت مالیات نے 21 جولائی 2022 کو اس سے متعلق جانکاری دی تھی ۔گزشتہ دو سال اور رواں سال میں مشن کے لئے محصول کلکشن اور اس کے بعد کی بجٹ سپورٹ کی تفصیلات حسب ذیل ہیں۔
رقم کروڑ روپے میں
|
|
Head
|
|
2020-21
|
|
2021-22
|
|
2022-23 
|
|
Road & Infrastructure Cess
|
|
1,23,596.45
|
|
2,03,235.00
|
|
1,38,450.00
|
|
Budgetary Support allocated to JJM through CRIF
|
|
10,999.94
|
|
45,011.00
|
|
60,000.00
شماریات اور پروگرام کے نفاذ کی وزارت
ہندوستان میں پیرول رپورٹنگ – ایک رسمی روزگار کا تناظر
شماریات اور پروگرام کے نفاذ کی وزارت کے نیشنل اسٹیٹسٹیکل آفس نے ، مختلف جہات میں ہونےو الی پیش رفت کا اندازہ کرنے کیلئے ملک کے روزگار جائزے پر پریس نوٹ جاری کیا ہے جو ستمبر 2017 سے اکتوبر 2022 تک کے عرصے کااحاطہ کرتاہے ۔ یہ منتخبہ سرکاری اداروں کےپاس دستیاب انتظامیہ سے متعلق ریکارڈس پر مبنی ہے۔ تفصیلی نوٹ منسلک ہے۔
۔۔۔۔۔۔۔۔۔۔۔
ش ح۔س ب۔ ع ن۔
U-14258
(Visitor Counter : 58
صحت اور خاندانی بہبود کی وزارت
کووڈ-19 اپ ڈیٹ
نئی دلّی ، 31 جولائی، 2021/
ملک گیر ٹیکہ کاری مہم کے تحت اب تک 46.15کروڑ ٹیکے لگائے جاچکے ہیں۔
ملک بھر میں اب تک مجموعی طور پر 3,07,81,263 افرادشفایاب ہوچکے ہیں۔
شفایابی کی شرح میں اضافہ ہو کر یہ 97.37 فیصد ہوگئی ہے۔
گذشتہ 24 گھنٹوں کے دوران 37,291 مریض شفا یاب ہوئے ہیں۔
گذشتہ 24 گھنٹوں کے دوران بھارت میں 41,649 نئے معاملے درج ہوئے ہیں۔
ہندوستان میں فی الحال زیر علاج مریضوں کی تعداد 4,08,920ہے۔
زیر علاج معاملےمجموعی معاملوں کا1.29فیصد ہیں۔
متاثرہ مریضوں کی ہفتہ واری شرح 5 فیصد سے نیچے برقرار ہے، فی الحال یہ 2.42 فیصد ہے۔
یومیہ متاثرہ مریضوں کی شرح مسلسل 5 فیصد سے بھی کم ہے، اورسر دست یہ 2.34 فیصد ہے
جانچ کی صلاحیت میں خاطر خواہ ضافہ ہوا ہے اور کل 46.64 کروڑ سے زیادہ ٹیسٹ کئے جاچکے ہیں۔
شماریات اور پروگرام کے نفاذ کی وزارت
ہندوستان میں پے رول رپورٹنگ –روزگار کا باضابطہ تناظر
نئی دہلی،25جولائی2019؍اعدادو شمار اور پروگرام کے نفاذ کی وزارت میں قومی اعدادو شمار کے دفترنے ملک کے روزگار کے منظر نامے سے متعلق پریس نوٹ جاری کیا ہے، جس میں ستمبر2017ء سے مئی 2019ءکی مدت کا احاطہ کیا گیا ہے۔ ملک کے روزگار منظرنامے سے متعلق پریس نوٹ حکومت کی مخصوص ایجنسیوں سے دستیاب انتظامی ریکارڈ کی بنیاد پر ہے، تاکہ مختلف سمتوں میں پیش رفت کا جائزہ لیا جاسکے۔
وزارت دفاع
ایئر مارشل وکرم سنگھ نے ایس اے ایس او- ایچ کیو - ڈبلیو اے سی - آئی اے ایف کی ذمہ داریاں سنبھالی
نئی دہلی،02 اکتوبر ، 2020 / ایئر مارشل وکرم سنگھ نے یکم اکتوبر 2020 کو مغربی فضائی کمان کے صدر دفتر میں سینئر ایئر اسٹاف آفیسر کا عہدہ سنبھالا۔
انہیں 21 دسمبر 1984 کو جنگجو دستے میں شامل کیا گیا تھا۔ ایئر مارشل نے مِگ - 21 اور میراج - 2000 طیارے اڑائے ہیں۔ اس کے بعد انہوں نے طیاروں کی پرواز کا انسٹرکٹر کورس ، تجرباتی پرواز کا ٹیسٹ کورس اور اسٹاف کورس کیا۔ انہوں نے یہ کورس جنوبی افریقہ کے پریٹوریا میں مکمل کیے۔ انہوں نے نیشنل فلائٹ ٹیسٹ سینٹر میں فلائٹ ٹیسٹ کی خدمات انجام دیں۔ فضائیہ کے ایک اسٹیشن پر کمانڈ دی۔ فضائیہ کے صدر دفتر میں عملے کی مختلف تقرریوں میں خدمات انجام دیں اور روس کی رجدھانی ماسکو فضائی اتاشی بھی رہے۔ انہوں نے مربوط دفاعی عملے کے صدر دفتر میں بھی خدمات انجام دیں اور وہ اپنے اس موجودہ تقرر سے پہلے فضائیہ کے صدر دفتر میں منصوبہ بندی کے ایئر اسٹاف کے اسسٹینٹ چیف تھے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔10۔ 02
U – 6027
(Visitor Counter : 66
صحت اور خاندانی بہبود کی وزارت
ہندستان میں کووڈ-19ٹیکہ کاری کی مجموعی تعداد 109.63 کروڑ کے نشانے کو پار گئی
گزشتہ 24 گھنٹوں کے دوران 52 لاکھ سے زیادہ ٹیکے لگائے گئے
شفایابی کی شرح اس وقت 98.25 فی صد ہے
گزشتہ 24 گھنٹوں کے دوران 11466 نئے معاملات سامنے آئے
ہندستان میں اس وقت مریضوں کی تعداد  ہے جو کہ 264 دنوں میں کم ترین ہے
یومیہ مثبت معاملات کی شرح  ہے جو کہ گزشتہ 47 دنوں سے لگاتار 2 فی صد سے کم ہے
نئی دہلی، 10نومبر 2021/آج صبح سات بجے تک موصول ہونے والی عبوری رپورٹ کے مطابق گزشتہ 24 گھنٹوں کے دوران 52،69،137 لوگوں کو کووڈ کے ٹیکے لگائے گئے۔ جس کے ساتھ ہی ہندستان میں کووڈ کی ٹیکہ کاری کی مجموعی تعداد 109.63 کروڑ  کو پار گئی۔ یہ ٹیکہ کاری 1،1161،268 سیشنوں میں انجام دی گئی۔
آج صبح سات بجے تک موصول ہونے والی عبوری رپورٹ کے مطابق ٹیکہ کاری کی مجموعی تعداد کی تفصیل درج ذیل ہے۔
|
|
طبی کارکنان
|
|
پہلی خوراک
|
|
1,03,79,823
|
|
دوسری خوراک
|
|
92,86,242
|
|
صف اول کے کارکنان
|
|
پہلی خوراک
|
|
1,83,73,172
|
|
دوسری خوراک
|
|
1,60,78,615
|
|
18 سے 44 سال کی عمر کے افراد
|
|
پہلی خوراک
|
|
42,70,75,454
|
|
دوسری خوراک
|
|
15,71,37,333
|
|
44 سے 59 سال کی عمر کے افراد
|
|
پہلی خوراک
|
|
17,69,95,594
|
|
|
|
دوسری خوراک
|
|
10,09,75,416
|
|
60 سال سے زیادہ عمر کے افراد
|
|
پہلی خوراک
|
|
11,09,59,534
|
|
|
|
دوسری خوراک
|
|
6,90,98,025
|
|
میزان
|
|
|
|
1,09,63,59,208
گزشتہ 24 گھنٹو ں کے دوران 11961 مریض شفایاب ہوئے ہیں۔ جس کے ساتھ ہی شفایاب ہونے والے مریضوں کی مجموعی تعداد بڑھ کر 33787047 ہوگئی۔
نتیجہ کے طور پر ہندستان میں شفایابیوں کی شرح اس وقت 98.25 فی صد ہے۔
مرکز اور ریاستوں /مرکز کے زیر انتظام علاقوں کی پائیدار اور مشترکہ کوششوں کی بنا پر یومیہ نئے معاملات 50 ہزار سے نیچے رہنے کا رجحان پایا جاتا ہے اور یہ رجحان اس وقت لگاتار 136 دنوں سے قائم ہے۔
گزشتہ 24 گھنٹوں کے دوران 11466 نئے معاملات سامنے آئے۔
اس وقت مریضوں کی تعداد 139683 ہے جو کہ 264 دنوں میں سب سے کم سطح ہے۔ اس وقت مریضوں کی مجموعی تعدادملک میں مثبت معاملات کی مجموعی تعداد کا 0.41 فی صد ہے۔ جو مارچ 2020 سے اب تک کی کم ترین شرح ہے۔
ٹیسٹنگ کی صلاحیت نے ملک بھر میں برابر اضافہ کیا جارہا ہے۔ گزشتہ 24 گھنٹوں کے دوران مجموعی طور پر 1278728 ٹسٹ کئے گئے۔ ہندستان میں اب تک مجموعی طور پر 61.85 کروڑ سے زیادہ  ٹسٹ منعقد کئےگئے ہیں۔
اس وقت جبکہ ملک بھر میں ٹیسٹنگ کی تعداد میں برابر اضافہ کیا جارہا ہے،ہفتہ وار مثبت معاملات کی شرح 1.20فی صد پر قائم ہے جو کہ اس وقت گزشتہ 47 دنوں سے 2 فی صد سے نیچے رہی ہے۔
ش ح۔س ب - ج
Uno12679
(Visitor Counter : 115